CELEX: 32005R0387
Language: lv
Date: 2005-03-08 00:00:00
Title: Komisijas Regula (EK) Nr. 387/2005 (2005. gada 8. marts), ar kuru groza Regulu (EK) Nr. 831/97, ar ko nosaka tirdzniecības standartus, kuri piemērojami avokado

9.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 62/5
            
         
      KOMISIJAS REGULA (EK) Nr. 387/2005
   (2005. gada 8. marts),
   ar kuru groza Regulu (EK) Nr. 831/97, ar ko nosaka tirdzniecības standartus, kuri piemērojami avokado
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1) un jo īpaši tās 2. panta 2. punktu,
   tā kā:
   
               (1)
            
            
               Apvienoto Nāciju Organizācijas Eiropas Ekonomikas komisijas (ANO/EEK) darba grupa ātri bojājošos produktu pārstrādes standartizācijai un kvalitātes uzlabošanai ir nesen grozījusi standartu FFV-42 par avokado tirdzniecību un komerciālo kvalitāti. Skaidrības un starptautiskas pārredzamības labad šie grozījumi jāņem vērā Komisijas Regulā (EK) Nr. 831/97 (2).
            
         
               (2)
            
            
               Avokado gatavību un attīstību var novērtēt pēc to sausnas satura. Lai novērstu tirdzniecību ar augļiem, kurus nav iespējams nogatavināt, jāizvirza prasība par minimālo sausnas saturu.
            
         
               (3)
            
            
               Tirdzniecība ar maziem “Hass” šķirnes avokado vēršas plašumā atbilstoši pieprasījumam, ko pauž atsevišķi patērētāji. Tādēļ minimālais lielums šīs šķirnes avokado augļiem ir jāsamazina.
            
         
               (4)
            
            
               Tādēļ attiecīgi jāgroza Regula (EK) Nr. 831/1997.
            
         
               (5)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 831/1997 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tā ir piemērojama no 2005. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 8. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 119, 8.5.1997., 13. lpp. Regulā jaunākie grozījumi izdarīti ar Regulu (EK) Nr. 907/2004 (OV L 163, 30.4.2004., 50. lpp.).
   
      PIELIKUMS
      Regulas (EK) Nr. 831/1997 pielikumu groza šādi:
      
                  1.
               
               
                  Pielikuma II nodaļu (Noteikumi attiecībā uz kvalitāti) groza šādi:
                  
                              a)
                           
                           
                              nodaļas A punkta (Obligātās prasības) otro daļu aizstāj ar šādu:
                              “Avokado jābūt stingriem un uzmanīgi novāktiem.”;
                           
                        
                              b)
                           
                           
                              iekļauj šādu Aa punktu:
                              “Aa.   Gatavība
                              Avokado attīstībai jābūt tādā fizioloģiskā stadijā, kas nodrošinās tā pilnīgu nogatavošanos.
                              Augļos jābūt šādam minimālajam sausnas saturam, ko mēra, tos izkaltējot līdz nemainīgam svaram:
                              
                                          —
                                       
                                       
                                          21 % “Hass” šķirnei;
                                       
                                    
                                          —
                                       
                                       
                                          20 % “Fuerte”, “Pinkerton”, “Reed” un “Edranol” šķirnei;
                                       
                                    
                                          —
                                       
                                       
                                          19 % pārējām šķirnēm, izņemot Antiļu salās audzētās, kuru augļos sausnas saturs drīkst būt mazāks.
                                       
                                    Gataviem augļiem nevajadzētu būt rūgtiem.”.
                           
                        
            
                  2.
               
               
                  Pielikuma III nodaļu (Noteikumi attiecībā uz klasificēšanu pēc lieluma) groza šādi:
                  
                              a)
                           
                           
                              pirmās daļas tabulā pievieno šādu rindu:
                              
                                          “80 līdz 125 (tikai “Hass” šķirnei)
                                       
                                       
                                          S (1)”;
                                       
                                    
                        
                              b)
                           
                           
                              otro daļu aizstāj ar šādu:
                              “Avokado minimālais svars nedrīkst būt mazāks par 125 g, izņemot “Hass” šķirnes avokado, kuri nedrīkst svērt mazāk par 80 g.”
                           
                        
            
         (1)  Vienā iepakojumā mazākā un lielākā augļa svars nedrīkst atšķirties par vairāk nekā 25 g.